Hawelose man met bom betrap | Nuus24
Hawelose man met bom betrap
Durban – Die stad se polisie het ‘n bom ontlont wat in ‘n hawelose man se trollie gevind is, het ‘n plaaslike koerant berig.Desmond Daniels, ‘n verkoopsverteenwoordiger vir die veiligheidsfirma UDI, het aan The Witness gesê iemand het hulle in kennis gestel van ‘n man wat skrootmetaal in Durban-Noord aanry.Volgens die berig het ‘n sekuriteitspan toe die bom in die hawelose man se trollie gevind. Die polisie is ontbied, en die bomeenheid het die ploftoestel uit die trollie verwyder. Die bom is toe op ‘n stuk grond op die hoek van Romsey- en Collardweg geplaas. “Die oorsprong [van die bom] is nie bekend nie...” het kol. Vincent Mdunge aan die publikasie gesê.Hy het bygevoeg dat die bom oud is; moontlik uit die Tweede Wêreldoorlog. Die man het vir die polisie gesê dat hy die bom in ‘n veld by Greenwood Park gevind het.Mdunge sê die ploftoestel was seker jare lank in die veld begrawe en het moontlik weens natuurlike gronderosie weer verskyn. Volgens die polisiewoordvoerder het die hawelose man verdwyn nadat die polisie hom ondervra het.Volg Nuus24 op Twitter - SAPA
Lees meer oor: bomme VOLGENDE OP NUUS24X
Hahaha! John - ek sien 'n paar loop wyd om jou hier! Mooi man! ;)